Viborger Samler, 1846-03-02
Nyeste Postefterretninger. Storbritannien og Jrland. J Underhusets Møde den 20de Febr. vakte d'sralis Tale imod Peels Reformer Husets Opmærksomhed. Vel erklærede han sig med Bestemthed imod disse, men han bekæmpede dem dog ikke paa den hadske Maade som ved flere andre Leiligheder i denne og den forrige Session. Han erklærede, at det ikke lod sig bestride, at Ministrene nu havde forandret deres System, og Spørgsmaalet var egentlig kun om man vilde udtale sig for Hvad Ministrene nu erkjende som rigtigt, eller for Hvad de tidligere have erkjendt som saadant. Tidligere havde de erklæret sig for Beskyttelsestoldsystemet; nu forkaste de samme paa det bestemteste; men det lod sig let bevise at hiint System ingenlunde havde den hadefulde Charakteer, som man nu paa engang var saa tilbøielig at tillægge samme. Førend han imidlertid indlod sig derpaa, vilde han i Korthed belyse de Motiver, som have ledet Ministrene, og navnligen Sir Rob. Peel, ved deres Forandring af Mening. Sir Rob. Peel havde nemlig lagt for Dagen ganske splinternye Begreber om det politiske Parties Væsen, og isærdeleshed statueret en Forskjel imellem den offentlige Mening og det politiske Parti. men denne Forskjel kunde Taleren ingenlunde billige. The efter hans Mening var det politiske Parti ikke Andet end den incorporerede offentlige Mening, enten nu denne tilhørte Majoriteten eller Minoriteten. J hvor mange Partier England end var inddeelt i, saa ville desuagtet ved Hielp af den offentlige frie Discussion, ved en Overeenskomst imellem Fornuften og den offentlige Mening, i Almindelighed endog de vanskeligste og meest forviklede Controverser vorde løste paa en Maade, der stemmede med de almindelige Jnteresser. Det politiske Parti var derfor en meget væsentlig Factor for at komme til Hovedformaalet – Almeenvellet – som Folkets Organisation og Nationens Jnteresser fordre, og naar desaarsag Nogen, saaledes som den meget ærede Baronet, ved en Omvexling af sine politiske Anskuelser gaaer tilværk paa en saadan Maade, at derved de politiske Partiers Jnteresser, hvortil han hørte, sættes paa Spil, saa giør han sig ikke alene skyldig i en simpel Utroskab imod sin egen Mening men endog i en Voldshandling imod den offentlige Mening; thi han forhindrer at det foreliggende vigtige Spørgsmaal kan vorde løst paa den anerkjendt legitime og med Nationens Jnteresser overeensstemmende Maade, nemlig ved en Overeenskomst imellem den sunde Fornuft og den offentlige Mening. Den af Ministeren repræsenterede Deel af den offentlige Mening er derfor ikke behandlet saaledes af ham, som den fortjener, og naar der føres Besværing over hans Handlemaade, saa udgaaer denne Besværing ikke alene fra de omtrent 300 Medlemmer i Underhuset, som han har skuffet, men fra hele Massen af den store Deel af Befolkningen, som hører til hiin Section af den offentlige Mening, som Ministeren skylder sin Magt, og af hvis Valg Majoriteten i dette Underhuus er opstaaet. Hvad nu angaaer Forholdsreglerne, saa er det først og fremmest en Absurditet at gjøre den i Jrland temporairt herskende Nød til Motivet for den totale Omvæltning af Landets commercielle Politik, og ligesaalidt er man berettiget til udelukkende at tilskrive Modificationerne i Tarifen den i de tre sidste Aar stedfindende Prosperitet, og at betragte dette Gode som en Befaling til at skride til yderligere Reductioner. Aabenbart havde man overseet en Hovedanledning til den nyeste Tids commercielle Velværen, nemlig Resultatet af de sidste Aars gode Høst. Saaledes har Productionen af hvidt Sukker paa Cuba kun været meget middelmaadig, hvorimod Sukkerhøsten har været riig paa Mauritius og i Ostindien, alle de store Sukkerfabrikker i Rusland forsynes i Almindelighed fra Havanna, og den russiske Regjering har derfor, for at dække Deficitet, været nødsaget til at tilstede Jndførsel fra England, hvilket har været til stor Fordeel for den engelske Handel. Lignende Resultater har Caffe, Bomuld og Uld givet. Men vilde man endog indrømme de sidste Toldreductioner en afgjørende Jndflydelse, saa kunde denne dog kun bestaae deri, at disse have reduceret det indtil Reductionen ufornuftige Beskyttelsestoldsystem til det rigtige Maal. Dette bør derimod ingenlunde overskrides, og det saameget mindre som det er et puurt Blændværk, naar man troer ved Antagelsen af Systemet for Handelsfriheden ogsaa at kunde omvende Udlandet til friHandel. Af nogle Udtryk i den americanske Skatkammer secretair Walkers Tale troer Premierministeren at kunne uddrage den Slutning at de forenede Stater tilsigte et liberalere Handelsystem; men den gode Mand forglemmer ganske den vældige Udvidelse, som de forenede Staters Jndustrie har erholdt under den nu bestaaende Tarifs Herredømme. Denne Jndustrie sysselsatte i Aaret 1840 henved 800,000 Fabrikarbeidere, og der er saaledes kun saare liden Formodning om at de forenede Staters Regjering skulde yttre nogen Tilbøielighed til at opgive Basis for saadanne Resultater. Om Preussen paastaaer Ministeren, at dets hidtilbestaaende Handelsystem er prystet, og at det snart vil gaae tilgrunde, hvorimod Taleren i de sidste Dage havde læst (hvor, anførte han ikke), at Mecklenburg og andre mindre Stater havde erklæret sig villige at tiltræde den af Preussen repræsenterede Toldforening, da de nu indsaae at de hidtil vare ved det engelske Cabinets Forestillinger blevne duperede med Hensyn til deres sande Jnteresser; i Tydskland idet mindste maatte man altsaa ikke ansee det preussiske System for at være saagrystet" som Sir Robert Peel antager. Hvad Frankerig, angik, saa var det hans (d'sralis) faste Overbeviisning at der, med Undtagelse af den Minister, som paa enhver mulig Maade søger at vinde for sig det britiske Cabinets gode Villie, ikke gives en eneste Statsmand i Frankerig, der ikke paa det bestemteste er indtagen forBeskyttelsestoldsystemet og det commercielle Aristocratie hengiven, der nu fører Overherredømmet i Kamrene, hvorhos man fremdeles ikke maa forglemme, at ogsaa det republicanske Parti, der er ugunstig stemt for Landets Afhængighed af Udlandet, gaaer Haand i Haand med hine Aristocrater.